Tervetuloa Isännän pöydässä -ohjelmaan. Olen Martti Ojares -
ja tänään vieraanani on Mika Ebeling. Tervetuloa, Mika. - Kiitos.
Tämä on toinen ohjelmamme. Ensimmäisessä puhuimme valtaosin -
vaelluksestasi tähän päivään, kun tätä ohjelmaa teemme.
Nostit matkan varrelta tiettyjä asioita, -
mm. äitisi kuoleman, uskoontulosi ja monia siihen liittyviä asioita.
Tässä toisessa ohjelmassa aloitamme sillä, -
että Mikan isosisko oli hänen hengellinen äitinsä.
Myöskin siinä tapahtui vakava sairastuminen.
Sen jälkeen menemme tähän päivään, siihen, -
millaisessa hengellisessä tilassa Suomi ja maailma on -
ja mitä pitäisi tehdä, että iankaikkisen elämän perisimme. Ole hyvä.
Kiitos. Vuoden -21 alkuvaiheessa sisareni sairastui vakavasti.
Hänellä todettiin... Tai ensin se näkyi ulospäin, mikä herätti huolta.
Hän alkoi kaatumaan ja toisaalta jotkut hänen viestinsä...
Hän asui ulkomailla suuren osan elämästään -
ja tässä vaiheessa Manilassa, Filippiineillä.
Hänen miehensä oli filippiiniläinen.
Hänen viestinsä eivät olleet enää korrektia suomea.
Huomattiin, että jotain on pahasti vialla, a paljastui, -
että hänellä oli aivokasvain. Siitä alkoi monenlaisia vaiheita.
Tilanne oli välillä parempi, välillä huonompi.
Hän on ollut minulle tärkeä henkilö.
Hän on opettanut minut uskomaan Raamattuun, luottamaan siihen.
Vielä tänäkin päivänä, kun aamuhartautta pidän, -
otan Raamatun hänen antamastaan raamatunsuojakotelosta.
Sitten oli niin, että Raijan sairauden loppuvaiheessa -
viime heinäkuussa oli tilanne, jossa hänen miehensä Milton esitti toiveena:
"Kunpa Raija olisi täällä vielä 8. päivä elokuuta", -
kun heillä oli 40-vuotishääpäivä -
ja "Kunpa poikamme Joshua ehtisi tulla Yhdysvalloista katsomaan äitiä."
Korona-rokoteongelmien takia hän ei ollut päässyt koko sairauden aikana, -
puoleentoista vuoteen Filippiineille.
Muistan, kun hän tämän toiveen esitti. Raija oli niin huonossa kunnossa, -
että ajattelin, ettei toiveessa ole mitään realismia.
Paitsi, että Jumala on kaikkivaltias ja Hänellä on hyvä tahto meitä kohtaan.
Niin vain kävi, että tuli 8.8., heidän 40-vuotishääpäivänsä, -
ja Raija oli yhä täällä.
Nyt en muista numeroa tarkalleen, mutta ehkä maanantaina 25.9. -
Joshua pääsi kuin pääsikin USA:sta -
äitinsä luokse sinne Manilaan Filippiineille.
Seuraavana päivänä, tiistai 26.9., numerosta en ole varma, -
mutta seuraavana päivänä Jumala kutsui Raijan tästä ajasta.
Siis valtava todistus. - Kyllä.
Se valtava tapa, jolla Jumala osoittaa, että Hän on päättynyt jotakin.
Hän oli päättänyt ottaa siskoni, -
mutta Hän katsoi armollisesti leskeksi jääneen Miltonin puoleen -
ja meidän kaikkien puoleen, niin että saimme lohdutuksen.
Me saimme ymmärryksen, että Hän johti tämän kaiken armollisesti.
Sanoin pojalleni: "Jos tässä olisi kulunut parikin viikkoa -
Joshuan tulon ja Raijan kuoleman välillä, viesti olisi ollut epäselvempi.
Kun se oli seuraava päivä, viesti oli täysin selvä."
Kun sanomme, että Hänellä on kaikki valta taivaassa ja maan päällä, -
tämä osoittaa sen.
Nyt olemme tänä keväänä menossa eduskuntavaaleihin, -
joissa tulee hyvin paljon mitatuksi arvot, -
millaiselle pohjalle seuraavat neljä vuotta rakentuvat.
Sinä olet, Mika, ollut jo aikaisemminkin ehdokkaana -
ja nyt olet huhtikuun alussa. - 2. huhtikuuta.
Käydään läpi sitä, miten Suomi makaa hengellisesti tänä päivänä.
Suomen tilanne on aivan surkea, valitettavasti.
Sanon sen tällä äänenpainolla, -
koska meidän ei pidä iloita siitä, mitä on tulossa.
Meidän pitää kärsiä kansamme kanssa.
Minua on mietityttänyt se, että toisen maailmansodan aikana -
Euroopassa ei ollut montaakaan sotaakäyvää valtiota, -
joiden pääkaupunkia ei koskaan valloitettu.
Neuvostoliitto oli yksi, Iso-Britannia oli yksi, -
kaksi voittajasuurvaltiota, ja Suomi, pieni häviäjävaltio.
Miten Jumala varjeli meitä silloin? Talvisodan aikana kansa rukoili.
Muistan sen, tai olen kuullut siitä ja lukenut, -
miten Kaisa Kallio, presidentin rouva, -
kehotti, oliko se 17.12., kansaa rukoilemaan.
Neuvostoliitto uhkasi katkaista Suomen pohjoisesta.
Moni polvistui ihan julkisesti -
ja itki ja huusi Jumalan puoleen. Seuraavana päivänä, 18.12., -
Pelkosenniemen taistelussa tapahtui ratkaiseva käänne.
Suomalaiset lähtivät vesisateessa vastaoperaatioon -
motorisoituja neuvostoliittolaisia vastaan.
Lämpötila laski -40 asteen paikkeille. ja se hyydytti neuvostoliittolaiset.
Tapahtui muitakin ihmeitä.
Tänäkin päivänä siellä muistomerkki todistaa: -
"Pelkosenniemen taistelu 18.12.1939: Tässä auttoi Herra".
Toinen seikka oli jatkosodassa.
Vuonna 1942 Saksa oli kaikkein mahtavimmillaan, -
Suomen mahtava liittolainen, ja he pyysivät meiltä juutalaisia.
Suomi ei antanut omia juutalaisiaan.
Vähän myöhemmin he pyysivät tänne paenneita juutalaisia.
Tässä vaiheessa muodostui varsin ratkaisevaksi -
pienen Obadjan kirjan sana: "Älä luovuta pakoon päässeitäni."
Siellä sanotaan myös, että Jumala maksaa sinulle tekojesi mukaan.
Saksa oli Suomen turva, maallinen turva, -
mutta Suomi ei luovuttanut juutalaisia.
Sisäministerin kelvottoman toiminnan takia kahdeksan meni.
Suomi ei valtiona luovuttanut.
Sillä Suomi osoitti, että se turvaa enemmän Jumalaan kuin Saksaan.
Tänä päivänä, tällä hetkellä, kun suoraan sen sanomme, -
olemme sodassa Venäjän kanssa Ukrainan välityksellä.
Emme ole suorassa sodassa, mutta Ukrainan välityksellä.
Ja mitä tekee Suomen kansa? Viime syksynä suomalaiset, -
Suomen eduskunta päätti selvällä enemmistöllä, -
että äidin tahto on riittävä peruste -
lapsen hengen riistämiselle tämän elämän alkuvaiheessa.
Tämä Oma tahto -kansalaisaloite.
Tämän vuoden alussa, alkuvaiheessa, Suomen eduskunta päätti -
suurella enemmistöllä, että ihminen voi muuttaa sukupuoltaan -
mielivaltaisesti oman ajatuksensa voimalla.
Ja kaikkien pitäisi hyväksyä tämä, että tämä olisi todellinen.
Eli täysin valheellinen lainsäädäntö.
Näillä päätöksillä Suomi on tämän kriisin keskellä osoittanut, -
että emme turvaa Jumalaan, ja siksi tämä on todella vakava aika.
Toisaalta Jumala puhuttelee meitä pelastaakseen meidät -
ja kääntääkseen tämän kansan, -
mutta vaikuttaa, että meidän täytyy juoda synnin malja -
ja siitä seuraavat seuraukset loppuun asti tai ainakin pidemmälle.
Se on selvä, että Jumala ravistelee. Kansa ei mene polvilleen.
Minulla on sellainen käsitys, että yleensä, -
kun tehdään merkittäviä lakeja, -
niitä simuloidaan 10―50 vuotta eteenpäin, -
että millaisia seuraamuksia siitä on.
Onko tällaisia simulointimalleja rakennettu ja tässä käytetty?
Se, mikä on tässä hurjaa, on se, etteivät näitä ajavat välitä mitään, -
ei mitään, vaikka kerrotaan, mitä seurauksia voi olla.
Ajatus, että tämä mahdollistaa miesten pääsyn naisten pukuhuoneisiin, -
ja naiset eivät saisi sanoa, että tässä on jotain vikaa, -
koska heitä voidaan syyttää.
Ja on aivan järjetöntä, että miehen vartalolla ja ruumiilla -
saa mennä voittamaan naisten kilpailuja.
Naistensarjojen idea on se, että naiset pääsevät keskenään kilpailemaan.
Meillä on tiukat dopingsäännöt, mutta kun tällaista sallitaan, -
niin mieleen tulee Raamatun Sana: -
"siivilöitte hyttysen, mutta nielette kamelin!" - Se on ihan totta.
Kyllä nämä.... miten sen sanoisin?
Sinulla on joku raamatunpaikka. Oliko se Efesolaiskirjeestä?
Totta. Varmasti aika moni tavallinen ihminen miettii, -
miten on mahdollista, että ei-hullut ihmiset tekee niin hulluja lakeja.
Miten voi olla, että he ovat niin sokeita?
Jos muistan oikein, se on Ef. 2:2.
Ajattelen, ettei tälle ole mitään tämän maailman sisäistä logiikkaa, -
mutta Raamatusta löytyy vastaus. Ef. 2:2 puhuu -
ilmavallan hallitsijasta, joka tekee työtään tottelemattomuuden lapsissa.
Se työ näkyy. Mitä ovat tottelemattomuuden lapset?
Itse asiassa hehän ovat luopunutta kristikuntaa.
Sen takia luopunut kristikunta tekee usein pahempia asioita -
kuin puhtaat pakanamaat. He eivät ole vain tietämättömiä, -
vaan he ovat avoimessa kapinassa Jumalaa vastaan.
Raamatussa puhutaan, toisessa kohdassa, -
tämän maailman jumalasta, joka on sokaissut heidän silmänsä.
Se tuntuu hurjalta tajuta ja nähdä, miten voi joku olla niin hukassa.
Ja tätä puolustetaan jollakin tulkitulla raamatunkohdalla.
Kuitenkin heti 1. Mooseksen kirja kertoo, puhutaan luomisesta, -
miten Jumala loi miehen ja naisen. Ei ole välimuotoja.
Minusta on tärkeätä ymmärtää, mitä sielunvihollinen haluaa tehdä.
Ajatellaan vaikka sitä, -
kun sielunvihollinen ensimmäisen kerran ilmaantuu Raamatussa.
Me kaikki tiedämme, että hän kyseenalaisti Jumalan Sanan.
Hän teki myös muuta, mikä jää helposti huomaamatta.
Se oli se, että hän pyrki tekemään ihmisen tyytymättömäksi.
Kun hän sai ihmisen tyytymättömäksi olemassa olevaan tilaan, -
ihminen oli paljon alttiimpi ottamaan vastaan tarjouksen synnistä.
Mutta jos ihminen on tyytyväinen...
Jos joku sanoo täysin tyytyväiselle uskovaiselle: "Tee syntiä", -
niin hän vastaa: "En tietenkään halua tehdä.
En halua luopua tyytyväisyydestä ja ilosta."
Raamattu on täynnä esimerkkejä siitä. "Iloitkaa aina Herrassa", -
"Kiittäkää aina Jumalaa" ja vastaavia tämmöisiä.
Muita ei tule nyt heti mieleen. - "Ilo tulee Jumalalta."
Jos me asumme lähellä Herraa -
ja alistamme itsemme Hänen neuvonantoonsa, -
niin Hän johdattaa meitä.
Kun kuljemme, voi sanoa, että elämän Herra on se, -
jota seuraamme ja palvelemme. Ja Jumalan Sana.
Jumala varjelee Sanaansa -
ihan rutosti, vai miten se sanotaan.
Toteuttaa Sanansa rutosti.
Eli Hän on antanut takuun. Hän, jolla on kaikki valta -
myöskin siinä, kuka pääsee perille taivasten valtakuntaan -
ja kuka menee pimeyteen. Nämä ovat valtavia asioita.
Jos ihminen ymmärtäisi, mistä on kysymys, -
hän menisi polvet veressä kaikille sanomaan: -
"Ottakaa Jeesus elämäänne." - Kyllä.
Minusta on hyvin tärkeää, -
että me uskovaiset vaellamme suoraselkäisesti Jeesusta seuraten.
Me ymmärrämme, että meitä kutsutaan ottamaan risti.
Meitä kutsutaan. Joka elämänsä kadottaa, löytää sen.
Joka varjelee elämäänsä, kadottaa sen.
Minulla on tähän yksi oivallus.
Jos kadottaa elämänsä, niin miten voi jäädä elämä?
Minulla on vähän hassu, mutta mielestäni pätevä selitys tälle.
Ei Jeesus pyydä sinua luovuttamaan elämää, -
vaan sen possessiivisuffiksin siitä; 'elämänsä'.
Jos sanasta 'elämänsä' poistaa possessiivisuffiksin, -
jää jäljelle elämä. Eli Jumalan antama elämä.
Ja ymmärrys, että kuulumme Hänelle. - Ja Raamattu on täynnä lupauksia.
Eikä ainoastaan lupauksia vaan myöskin profetioita, -
jotka ovat toteutuneet. Vissiin neljä viidesosaa niistä on jo toteutunut.
Onhan se valtavan hurja asia tajuta.
Aikanaan moni uskoi, ettei Israel voisi palata takaisin, -
mutta Jumala oli luvannut sen. Hitler, joka halusi tuhota juutalaiset, -
ei varmasti halunnut edistää Jumalan lupausten toteutumista, -
mutta hänen toimintansa vaikutti, että Israelin valtio syntyi.
Jumala kykenee käyttämään vaikka sielunvihollisen pahimpia tekoja -
oman Sanansa toteuttamiseksi.
Jos puhutaan Israelista ja Jerusalemista, niin tiedämme, -
että siitä on aina taisteltu ja taistellaan tänä päivänä.
Siellä on monenlaista. Poliisit ja sotilaat joutuvat koko ajan -
rauhoittamaan sitä hommaa. Mennään vielä tähän päivään.
Sinä katsot myös politiikkaa kristilliseltä kannalta.
Nythän meillä nämä, jotka päätöksiä tekevät eduskunnassa...
Tämä translaki kertoo, ei tarvitse sen suurempaa todistusta siitä, -
ketkä käyttävät tätä maallista valtaa. Kuinka hyvin sinun mielestäsi -
meidän hengellinen papistomme, laajasti ymmärrettynä, -
on tehnyt sen tehtävän, minkä Jumala tahtoisi heidän tekevän?
Minun ymmärtääkseni liian huonosti.
Me olemme jotenkin mukautuneet tämän maailmanajan mukaan -
ja kuunnelleet heitä, jotka sanovat: "Älkää käyttäkö noita sanamuotoja."
"Älkää muistuttako, mitä Raamattu sanoo."
Tämähän on muuttunut aggressiivisemmaksi -
ex-valtakunnansyyttäjä Raija Toiviaisen toimesta, -
kun hän Päivi Räsästä ahdisti yhden raamatunkohdan twiittaamisesta.
Meidän ei pidä yrittää tehdä vihollisen kanssa kompromisseja -
eikä kuunnella, mitä hän sanoo. Itse asiassa minä koen, -
tai ymmärsin viime vuonna, että Jumala kutsuu minua -
menemään päinvastaiseen suuntaan kuin Raija Toiviainen haluaa.
Eli tuomaan paljon avoimemmin raamatullisen perustan, -
miksi teen joitakin päätöksiä.
Sitä kautta ihmiset, jotka eivät tiedä mitään Raamatusta, -
saavat ymmärrystä siitä, mitä uskovainen ihminen ajattelee -
ja että Raamatun opetuksilla on yhä tänä päivänä validi merkitys.
Sinä, Mika, olet nyt ehdokkaana huhtikuun alun vaaleissa -
ja näet tämän realistisen nykytilanteen.
Minkälaisia ajatuksia sinulla on? Jos on yksi kahdestasadasta, -
niin ei voi koko hommaa muuttaa omin voimin, -
mutta sinä et menekään sinne omin voimin.
Mitä nyt pitäisi tehdä?
Olen ainakin ajatellut näin, että uskovien rukoukset tuovat herätyksen.
Nimenomaan uskovien rukoukset, koska ei muuta voi odottaakaan.
Nyt uskovat ovat vähän unessa. Heidät pitäisi herättää rukoilemaan.
Miten jatkaisit tästä?
Itse näen myöskin, että on tärkeää, -
kun ymmärrän, että meille tulee luultavasti hyvinkin vaikeita aikoja, -
että myös eduskunnassa olisi ihminen, joka kertoisi -
Raamatun perusteella opettaen, miksi olemme tässä tilanteessa -
ja miten pääsemme tästä pois.
Se voi yhtäkkiä tuoda valtavan muutoksen tässä maassa, -
kun ihmiset oikeasti huomaavat, että on todella vaikeata.
Raamattu on luvannut, että jos käännymme Jumalan puoleen, -
niin Jumala tekee maamme terveeksi. Ja ihmiset alkavat nähdä.
Jumala tekee sen omalla tavallansa. Emme tiedä, mitä on tulossa, -
mikä on se tapa, miten Jumala meidät johtaa ulos.
Tämän näen tärkeäksi.
Itse olen ajatellut, että jos saan armon, että pääsen sinne, -
haluan pitää yhteyttä ihmisiin, jotka ovat olleet mukana siinä prosessissa.
Olen jo siinä iässä, että olen ymmärtänyt, -
etten mene tekemään omaa poliittista karriääriä.
Haluan mennä tekemään sen, mitä Jumala tahtoo.
Haluat olla Jumalan johdattamana henkilönä -
kertomassa Raamatun pyhiä totuuksia. - Kyllä. Näin se on.
Jumalan teoista on valtavasti todistuksia Raamatun sivuilla, -
ja niitä tulee joka päivä. Parantumisia, pelastumisia ja vaikka mitä.
Näistä Herran teoista meidän pitäisi pystyä kertomaan.
Jos kukaan ei pääse kertomaan, ne pysyvät piilossa.
Siksi on tärkeää, että Herran teot, Jumalan Sana ja rukous -
muuttaisivat tämän maan.
Siinä on sellainen jännä juttu, että jos me uskovaiset -
ja uskovaiset poliitikot, kuten minä, -
pidämme suoraselkäisesti kiinni siitä, mihin uskomme, -
se avaa mahdollisuuksia todistaa Jeesuksesta.
Tässä oli vähän aikaa sitten KD:n vaikuttajaseminaari.
Se tarkoitti sitä, että yritykset saattoivat ostaa lippuja sinne.
Raha siitä, mitä itse sai myytyä, tuli omaan vaalikassaan.
Minulla on tuttavia, joilla on firma.
He ovat erittäin mukavia ihmisiä, mutta eivät ole uskovaisia.
Olen tehnyt sellaista politiikkaa, mitä he arvostavat.
Kun kysyin osallistumista tähän, he sanoivat: -
"Sinulla on paljon fiksuja ajatuksia, -
mutta voisitko puhua vähemmän abortista?"
Olisin voinut pakittaa, rahat kassaan ja muuta, ja olisi ollut paha omatunto.
Mutta tämähän oli mahdollisuus. Olin miettinyt, -
milloin pääsisin puhumaan heidän kanssaan uskon asioista.
Kun hän sanoin näin, sanoin: "Nyt minun täytyy kertoa sinulle jotain."
Kerroin vuoden -99 tapahtumat, mitä vaaleihin liittyen tapahtui.
Oli puhetta, että voimme tavata jatkossakin, puhua politiikkaa -
ja myöskin hengellisistä asioista. Minulle jäi valtava kiitosmieli.
Aluksi ajattelin, että rahat menivät, mutta sain tehtyä paljon tärkeämpää.
He lopulta he ostivat lippujakin kampanjatueksi.
Aina on parempi kuunnella Herraa kuin maailman totuuksia.
Hän tietää kaiken, mitä on täällä maailmassa.
On turvallista kulkea, kun meidän ei tarvitse pelosta käsin tehdä tätä, -
koska tiedämme, kuka on voittanut vihollisen vallan.
Se meidän on tärkeä muistaa.
Sanoin ennen tätä ohjelmaa siitä, kun nyt on tapahtunut näitä, -
abortti- ja translaki ja varmasti muitakin sellaisia, -
jotka eivät ole Jumalan tahdon mukaisia.
Sielunvihollinen vihaa kaikista eniten sitä, kun ihminen tulee uskoon.
Kuka on se, jonka kautta uskoon tullaan? Jeesus ja Pyhä Henki.
Minä tiedän montakin pappia, joille on sanottu: -
"Älä puhu niin paljon Jeesuksesta".
Eli Jeesus on antikristuksen vastapuolella. - Kyllä.
Haluatko ennen vapaata sanaa sanoa jotain ihan lyhyttä?
Tuo kaikki oli totta, mitä sanoit.
Se on ihmisarvoistakin, että uskalletaan perustella se, -
että Jumala on luonut ihmisen omaksi kuvakseen.
Jumala on vapaaehtoisesti tullut maailmaan Jeesuksessa, -
jotta Hän voisi itse kantaa meidän syntimme Häntä vastaan.
Ja niin Jumala sovitti maailman itsensä kanssa.
Tämä on valtava ihmisarvon perusta ja rakkauden osoitus.
Tämä osoittaa, että ihmiset eivät ole vain tasa-arvoisia, -
vaan valtavan arvokkaita.
Minusta on tärkeätä tuoda tämä kristillisessä politiikassa esille.
Itse ajattelen konkreettisena esimerkkinä sitä, -
kun eläkeläispariskunta lähti perustamaan kristillistä TV7-kanavaa.
Sellaista ei ollut koskaan ennen ollut. Vain eläkkeet oli lähtökohtana.
Nyt ollaan jo viidellä eri kielialueella.
Kun Jumala avaa oven, Hän vie sen päätökseen.
Se on iso asia. Raamatussa puhutaan myös siitä, -
että Hän, joka on antanut tehtävän, on voimallinen pitämään siitä huolta.
Se on sinun kohdalla käynyt toteen.
Nyt on vain minuutti aikaa, mutta sano vielä jotain katsojille.
Rakkaat Jumalan lapset.
Muistakaa, miten paljon Jumala on tehnyt, jotta pelastuisimme.
Jeesus ei hävennyt sitä, että Hän rakastaa meitä, -
vaikka se vei Hänet ristille.
Kun mietimme, uskallammeko tunnustaa väriä, -
tunnustaa, että kuulumme Jeesukselle, -
tänä päivänä ainakin yhtä paljon kuin aikaisempina aikoina -
tarvitaan sitä, että me turvaamme kokosydämisesti Jeesukseen -
emmekä onnu molemmille puolille. Meille voi tulla tosi vaikeita aikoja.
Jumala on voimallinen pitämään meistä huolta -
mutta meidän täytyy pysyä Kristuksessa, jotta olisimme turvassa.
Toivotan sinulle Jumalan siunausta.
Kiitos, Mika, näistä kahdesta ohjelmasta.
Tässä me rohkeasti, Pyhän Hengen johdattamina, uskon näin, -
saimme keskustella sinun elämästäsi ja tässä toisessa ohjelmassa siitä, -
kuka Jeesus on ja miten äärettömän tärkeä Hän on meille kaikille. - Kiitos.
Mikäli tämä ohjelmasarja on koskettanut sinua, -
voit olla tukemassa sen tuottamista.
Voit soittaa numeroon 0600-02030. Puhelun hinta on noin 13 euroa.
Tai voit lahjoittaa ruudussa näkyvälle pankkitilille -
käyttäen viitettä 8617. Kiitos tuestasi.
Tekstitys: A. Eskola